Ken Adam

Sir Ken Adam (* 5. február 1921, Berlín – † 10. marec 2016, Londýn) bol nemecko-britský filmový dizajnér a scénograf. Preslávil sa najmä svojimi scénografiami na siedmich filmoch o Jamesovi Bondovi zo 60. a 70. rokov 20. storočia. Medzi ďalšie významné filmy, na ktorých sa Adam podieľal patria Dr. Divnoláska (1964) Chitty Chitty Bang Bang (1968), Barry Lyndon (1975) či Rodina Addamsovcov 2 (1993). Zomrel vo štvrtok vo svojom dome v Londýne po krátkom čase v nemocnici.

 Životopis 
Ken Adam sa narodil ako Klaus Hugo George Fritz Adam v Berlíne v Nemecku bývalému vojakovi. V roku 1934 sa rodina Adamovcov presťahovala do Londýna vo Veľkej Británie a 13-ročný Klaus si zmenil meno na Ken. Po škole v St. Paul's sa Adam rozhodol, že chce študovať za architekta a navštevoval Bartlett School of Architecture. Počas vojny bol Adam naverbovaný do armády, aby pomáhal pri navrhovaní balistických krytov. Rýchlo sa stal jedným z dvoch pilotov narodených v Nemecku, ktorí lietali pre Britov a bol povýšený na Flight Lieutenant a slúžil úspešnej kariére v RAF. Keď sa vojna skončila, Adam mal v roku 1948 možnosť pracovať ako kreslič na produkcii Third Time Lucky. Neskôr bol povýšený na pridruženého umeleckého riaditeľa. V 50. rokoch pracoval na dvoch veľkých hollywoodskych dobrodružstvách Cesta okolo sveta za 80 dní a Ben-Hur. Jeho prvá príležitosť viesť umelecké oddelenie sa naskytla s filmom Soho Incident (1956). Odtiaľto prešiel Adam k filmom The Rough and the Smooth (1959) či Súdne procesy s Oscarom Wildom (1960) – kde sa Adam stretol s budúcim producentom Bonda Cubby Broccolim. Keď Broccoli a Saltzman išli natáčať prvú bondovku Dr. No (1962) tak Ken Adam bol vybraný do funkcie hlavného architekta a dizajnéra futuristických interiérov. Stanley Kubrick v roku 1964 vyzval dizajnéra, aby bol dizajnérom pre jeho film Dr. Strangelove. V polovici 60. rokov Saltzman spolupracoval s Adamom na thrilleroch z obdobia studenej vojny The Ipcress File (1965) a Feral In Berlin (1966). Počas 70. rokov sa podieľal okrem iného aj na troch Bond filmoch. 80. roky boli pre Adama pokojné, Peter Lamont prevzal jeho pravidelnú úlohu v bondovkách, ale jeho ohromujúca práca na Šílenstvo kráľa Juraja (1994) mu vyniesla Oscara.

 Filmografia 

 Bondovky 
 1962: Dr. No
 1964: Goldfinger
 1965: Thunderball
 1967: Žiješ len dvakrát
 1971: Diamanty sú večné
 1977: Špión. ktorý ma miloval
 1979: Moonraker

 Ostatné 
 1956: Cesta okolo sveta za 80 dní
 1960: Súdne procesy s Oscarom Wildom
 1964: Dr. Divnoláska alebo Ako som sa naučil nerobiť si starosti a mať rád bombu
 1968: Chitty Chitty Bang Bang
 1969: Zbohom, pán profesor !
 1972: Sliedil
 1975: Barry Lyndon
 1985: Kráľ Dávid
 1988: Podvodníci
 1989: Mŕtvy gang
 1990: Nováčik
 1991: Vnútorné záležitosti
 1991: Doktor
 1993: Rodina Addamsovcov 2
 1995: Dámská jazda
 1996: Bogus
 1999: New York, New York alebo Sedliaci v meste

 Galéria 

 Referencie 

 Iné projekty 

 Externé odkazy 
 Ken Adam Archive





Kategória:Britskí scénografi
Kategória:Držitelia Oscara
Kategória:Osobnosti z Berlína